
Ministru kabineta rīkojums Nr. 780
Rīgā 2022. gada 3. novembrī (prot. Nr. 55 12. §)
Par valsts nekustamo īpašumu pārdošanu
· 1. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu atļaut valsts akciju sabiedrībai ''Valsts nekustamie īpašumi'' pārdot izsolē nekustamo īpašumu (nekustamā īpašuma kadastra Nr. 6001 002 0565) – zemes vienību (zemes vienības kadastra apzīmējums 6001 002 0565) 3993 m2 platībā  un četras būves (būvju kadastra apzīmējumi 6001 002 0565 001, 6001 002 0565 002, 6001 002 0565 003 un 6001 002 0565 004) – Augusta ielā 62, Krāslavā, Krāslavas novadā, kas ierakstīts zemesgrāmatā uz valsts vārda Vides aizsardzības un reģionālās attīstības ministrijas personā.
· 2. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu atļaut valsts akciju sabiedrībai ''Valsts nekustamie īpašumi'' pārdot izsolē, ievērojot Publiskas personas mantas atsavināšanas likuma 14. panta nosacījumus un likuma "Par valsts budžetu 2022. gadam" 40. panta otro un piekto daļu, nekustamo īpašumu (nekustamā īpašuma kadastra Nr. 0100 622 0197) – būvi (būves kadastra apzīmējums 0100 122 0325 003) – Hipokrāta ielā 2F, Rīgā, kas ierakstīts zemesgrāmatā uz valsts vārda Veselības ministrijas personā.
· 3. Pircēji par valsts nekustamajiem īpašumiem maksā euro.
· 4. Nekustamo īpašumu valdītājiem nodot pircējiem šā rīkojuma 1. punktā minētos nekustamos īpašumus 30 dienu laikā no pirkuma līgumu noslēgšanas dienas, sastādot attiecīgus pieņemšanas un nodošanas aktus.

